OpenLLM-France/wikimedia huggingface dataset:
# Gumbo

El gumbo és un plat originari de la zona dels Estats Units amb vistes al golf de Mèxic, en particular de la gastronomia de la zona de Louisiana.

## Ingredients

El gumbo és un guisat molt saborós, format generalment per dos ingredients principals, arròs i condiment. L'arròs està acabat de preparar i es barreja amb el condiment quan se serveix el plat. Hi pot haver diversos ingredients de condiment, com ara marisc (normalment crancs i gambes del golf de Mèxic), aus de corral (pollastre, ànec o fins i tot faisà), verdures (com ara pebrot, ceba i api) o altres carns, com salsitxes fresques i altres embotits, típics de la cuina cajuna. Tots els ingredients es guisen juntament amb un roux espès.
El plat, a causa dels llargs temps de cocció, se sol preparar durant la temporada d'hivern.
L'ingredient essencial del gumbo és l'okra; el terme gumbo, de fet, deriva de la paraula bantú utilitzada per definir l'ocra.

## Bibliografia

* Sara Roahen, Gumbo Tales: Finding My Place at the New Orleans Table, W. W. Norton & Company, 2009, ISBN 0-393-33537-2

## Referències

* ↑ Editors, SAVEUR. «A Dozen Divine Gumbo Recipes» (en anglès), 31-07-2015. [Consulta: 9 novembre 2024].
* ↑ «A Short History of Gumbo | Southern Foodways Alliance - Southern Foodways Alliance» (en anglès americà), 20-10-2011. [Consulta: 9 novembre 2024].
* ↑ «Gumbo» (en italià). [Consulta: 9 novembre 2024].
* ↑ Maffi, Mario. Mississippi. Il grande fiume: un viaggio alle fonti dell'America (en italià). Il Saggiatore, 2009. ISBN 978-88-565-0083-7.
# Mericodontins

Els mericodontins (Merycodontinae) són una subfamília extinta de mamífers artiodàctils de la família dels antilocàprids que visqueren a Nord-amèrica durant el Miocè. Se n'han trobat restes fòssils al Canadà, els Estats Units i Mèxic. Eren animals brostejadors i pasturadors. Les espècies d'aquest grup, parents directes de l'antílop americà d'avui en dia, estaven dotades de banyes permanents i ramoses que haurien recordat el banyam dels cérvols, tot i que les seves dents eren força diferents de les d'aquests últims.

## Referències

* 1 2 Entrada «Merycodontinae» de la Paleobiology Database (en anglès). [Consulta: 22 agost 2023].
* ↑ Flores, 2016, p. 31.

## Bibliografia

* Flores, D. American Serengeti: The Last Big Animals of the Great Plains (en anglès). University Press of Kansas, 2016. ISBN 9780700624669.
# Natalia Astrain

Natalia Astrain Massa (Pamplona, Navarra, 5 de gener de 1976) és una exfutbolista i entrenadora de futbol navarresa. Va ser la primera entrenadora de l'estat espanyol a obtenir la UEFA Pro Licence. És llicenciada en Història de l'art i té dos màsters en Psicologia i coaching esportiu. Com a futbolista, va jugar de defensa a la SD Lagunak de la Segona Divisió femenina d'Espanya del 1992 al 1998. Com a entrenadora, va començar entrenant equips formatius. Més tard, va entrenar la selecció femenina de Navarra durant cinc temporades. També va entrenar la selecció espanyola femenina sub21. Del 2002 al 2006 va fitxar pel FC Barcelona femení, equip amb el qual va aconseguir un ascens a la Superlliga (la primera divisió espanyola en aquella època). La temporada 2013-14 va entrenar el FC Levante Las Planas de primera divisió. La temporada 2016-17 va fitxar com a segona entrenadora per l'Atlètic de Madrid, equip amb el qual va guanyar la lliga. El 2017 va fer el salt a la NWSL (National Women's Soccer League), la màxima divisió de futbol femení als Estats Units d'Amèrica, fitxant com a encarregada de la secció femenina del Rise Soccer Club de Houston, càrrec que va ocupar dues temporades. El 2020 va fitxar com a entrenadora del FC Bay Area, i el 2021 va fitxar com a segona entrenadora del FC Kansas City.

## Referències

* ↑ Noticias, Diario de. «“Es una oportunidad para conocer otra forma de entrenar y a la vez aportar mi experiencia”» (en castellà). [Consulta: 30 maig 2022].
* ↑ Goñi, Javier «La mujer que puede ser "míster"» (en castellà). El País [Madrid], 09-01-2000. ISSN: 1134-6582.
* ↑ Vallejo, María. «La navarra Natalia Astráin, seleccionadora sub-17 d'EEUU» (en castellà), 18-11-2021. [Consulta: 30 maig 2022].
* ↑ «NATALIA: Natalia Astrain Massa (Defensa) / Jugadora Fútbol Femenino». [Consulta: 30 maig 2022].
* ↑ Noticias, Diario de. «“Era la única chica que estaba en el grupo y oía cosas que me fastidiaban”» (en castellà). [Consulta: 30 maig 2022].
* ↑ «El Barça femenil desea hacer otra gira por México» (en castellà). Mediotiempo, 17-08-2005. [Consulta: 30 maig 2022].
* ↑ Irigoyen, Juan I. «De jugar en el parking a estar en la élite d'Europa» (en castellà), 14-05-2021. [Consulta: 30 maig 2022].
* ↑ «Natalia Astrain, nueva entrenadora del Levante Las Planas» (en castellà), 04-06-2013. [Consulta: 30 maig 2022].
* ↑ «Natalia Astrain: «Apostar por el deporte femenino es un valor en alza» - Europea News» (en castellà), 30-01-2017. [Consulta: 30 maig 2022].
* ↑ Bonals, Laia. «Astrain: "Aquí històricament el futbol femení ha guanyat Olimpíades i campionats del món; el masculí, no"», 20-08-2020. [Consulta: 30 maig 2022].
* ↑ «Fútbol Femenino: El sueño americano de Natalia Astrain» (en castellà), 08-08-2017. [Consulta: 30 maig 2022].
* ↑ SL, TAI GABE DIGITALA. «Natalia Astrain se incorpora al staff de Kansas City en su regreso a la NWSL» (en castellà), 12-01-2021. [Consulta: 30 maig 2022].
* ↑ «Natalia Astrain comienza una nueva aventura en la NWSL con el Kansas City» (en castellà), 14-01-2021. [Consulta: 30 maig 2022].

## Enllaços externs

* Pàgina oficial
* Fitxa Natalia Astrain a Bdfutbol
# Home d'armes

Els homes d'armes eren soldats del període que va des de l'alta edat mitjana fins al Renaixement. Dominaven l'ús de diversos tipus d'armes, com ara la llança, l'espasa, el ganivet i l'arc, així com diversos tipus de combat, sia a peu o a cavall, sempre amb armadura completa (lleugera o pesant). Un home d'armes podia ser un cavaller o un noble, a servei d'algú jeràrquicament superior o d'una companyia mercenària. Aquests homes podien servir mitjançant un pagament o una obligació feudal. Els termes «cavaller» i «home d'armes» sovint es fan servir de manera intercanviable, però mentre que tots els cavallers equipats per a la guerra eren homes d'armes, no tots els homes d'armes eren cavallers.
La funció militar d'un home d'armes era actuar com a cavalleria pesant. A més a més, sovint lluitaven a peu com a infanteria pesant, particularment als segles xiv i xv. Durant el segle xvi, els homes d'armes anaren sent substituïts per altres tipus de cavalleria, com els demi-lancer (en alemany, Lanzierer) i els cuirassers (en francès, cuirassiers), caracteritzats per portar menys armadura i altres tipus d'armament més enllà de la llança pesant.
A mitjans del segle xvi, l'ús dels homes d'armes ja estava en gran declivi. L'últim combat conegut en el qual homes d'armes lluitaren per Anglaterra fou la batalla de Pinkie Cleugh (setembre del 1547), on combateren amb solvència. A llarg termini, l'ús extens de les armes de foc i noves tàctiques de cavalleria acabaren provocant la desaparició d'aquest tipus de guerrers.

## Referències

* 1 2 3 Oman, Sir Charles W. C. (1998). History of the Art of War in the 16th Century, Greenhill Books. ISBN 0-947898-69-7
# Desmatip

Els desmatips (Desmatippus) són un gènere extint de mamífers perissodàctils de la família dels èquids que visqueren a Nord-amèrica entre l'Oligocè superior i el Miocè mitjà. Se n'han trobat restes fòssils al Canadà i els Estats Units. Les espècies d'aquest grup tenien tres dits a cada peülla. Les anàlisis dels isòtops de carboni i del desgast de les dents indiquen que eren animals brostejadors i que probablement consumien plantes frondoses de tipus C3. Segurament vivien en un mosaic de boscos.

## Referències

* 1 2 Entrada «Desmatippus» de la Paleobiology Database (en anglès). [Consulta: 23 agost 2023].
* ↑ Maguire, 2013, p. 74 i 80.
* ↑ Maguire, 2013, p. 77.

## Bibliografia

* Maguire, K. C. «Understanding the paleoecology and niche dynamics of mammals in the Mascall Fauna (Middle Miocene), Oregon» (en anglès), 2013.
# Sparkassen Münsterland Giro 2024

La Sparkassen Münsterland Giro 2024 va ser la 18a edició del Sparkassen Münsterland Giro, una cursa ciclista d'un dia que es disputà el 3 d'octubre de 2024 sobre un recorregut de 205 quilòmetres. La cursa formava part del calendari de l'UCI ProSeries 2024 amb una categoria 1.Pro.
El vencedor fou el belga Jasper Philipsen (Alpecin-Deceuninck), que s'imposà en l'esprint en l'arribada a Münster. Jordi Meeus (Red Bull-Bora-Hansgrohe) i Milan Fretin (Cofidis), segon i tercer respectivament, completaren el podi.

## Equips

L'organització convidà a 23 equips a prendre part en aquesta cursa.

## Classificació final

Font: ProCyclingStats :

## Referències

* ↑ sportschau.de. «Münsterland Giro: Jasper Philipsen siegt im Sprint» (en alemany). [Consulta: 10 novembre 2024].
* ↑ «Startlist for Sparkassen Münsterland Giro 2024». [Consulta: 10 novembre 2024].
# Serrat del Bosc (Rialp)

El Serrat del Bosc és una serra situada al municipi de Rialp a la comarca del Pallars Sobirà, amb una elevació màxima de 1.769 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Til·lodonts

Els til·lodonts (Tillodontia) són un subordre extint de mamífers de l'ordre dels cimolests que visqueren a l'hemisferi nord entre el Paleocè inferior i l'Eocè mitjà. Se n'han trobat restes fòssils al Canadà, els Estats Units, França, l'Índia, el Japó, Mèxic, el Pakistan, el Regne Unit i la Xina. Eren herbívors. Aparegueren a Àsia i des d'allí passaren primer a Nord-amèrica i després a Europa. Abastaven un ampli espectre de nínxols ecològics i de dimensions, amb una mida del crani que va des de 5 cm en les formes més petites fins a 35 cm en gèneres com Trogosus, que es calcula que pesava uns 150 kg i hauria recordat un os.

## Referències

* 1 2 Entrada «Tillodontia» de la Paleobiology Database (en anglès). [Consulta: 25 agost 2023].
* ↑ Kemp, 2005, p. 240.

## Bibliografia

* Kemp, T. S. The Origin and Evolution of Mammals (en anglès). Oxford University Press, 2005. ISBN 9780198507611.
# Kari Kåring

Kari Kåring (Lillehammer, Noruega 1948) és una patinadora de velocitat sobre gel noruega, ja retirada.

## Biografia

Va néixer el 3 de desembre de 1948 a la ciutat de Lillehammer, població situada al comtat d'Oppland.

## Carrera esportiva

Va participar en els Jocs Olímpics d'Hivern de 1968 realitzats a Grenoble (França), on finalitzà catorzena en la prova dels 1.500 metres i dissetena en els 3.000 metres.
A l'abandonar la pràctica de l'esport es convertí en jutge esportiu, realitzant el Jurament Olímpic per part dels jutges durant la cerimònia d'obertura dels Jocs Olímpics d'Hivern de 1994 realitzades a la seva ciutat natal.

## Referències

* ↑ (anglès) PDF Wendl, Karel. "The Olympic Oath - A Brief History" Citius, Altius, Fortius (Journal of Olympic History since 1997). Winter 1995. pp. 4,5. Arxivat 2008-09-07 a Wayback Machine.
# Achyrodon nanus

Achyrodon nanus és una espècie extinta de mamífer driolèstide de la família dels driolèstids que visqueren a Europa durant el Cretaci inferior. Se n'han trobat restes fòssils al Regne Unit. Es tracta de l'única espècie reconeguda del gènere Achyrodon. Anteriorment, aquest gènere també contenia l'espècie A. pusillus, un xic més grossa, que fou traslladada a Amblotherium amb el nom A. pusillum. De fet, A. nanus també fou reassignat a Amblotherium durant un temps, però estudis més recents n'han confirmat la classificació en un gènere a part. El nom genèric Achyrodon es refereix a la semblança entre les cúspides de les dents i un brodat de tapís, mentre que el nom específic nanus significa 'nan' en llatí.

## Referències

* ↑ Entrada «Achyrodon nanus» de la Paleobiology Database (en anglès). [Consulta: 27 agost 2023].
* ↑ Martin, 2018, p. 255.
* ↑ Owen, 1871, p. 37.

## Bibliografia

* Martin, T. «Mesozoic mammals — early mammalian diversity and ecomorphological adaptations». A: Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018, p. 199-299. ISBN 978-3-11-027590-2.
* Owen, R. «Monograph of the fossil Mammalia of the Mesozoic formations» (en anglès) p. vi-115, 1871. DOI: 10.5962/bhl.title.14831.
# Uintaterins

Els uintaterins (Uintatheriinae) són una subfamília extinta de mamífers dinocerats de la família dels uintatèrids que visqueren a Àsia i Nord-amèrica durant l'Eocè. Se n'han trobat restes fòssils als Estats Units i la Xina. Aquest grup conté els uintatèrids dotats de banyes. A més a més, es distingeixen dels gobiaterins pel fet de tenir hipocons destacats a les dents molars superiors. Bathyopsis, el gènere més primitiu d'aquesta subfamília, és el tàxon germà d'un clade format per tots els altres, mentre que Eobasileus és el uintaterí més derivat.

## Referències

* 1 2 Entrada «Uintatheriinae» de la Paleobiology Database (en anglès). [Consulta: 27 agost 2023].
* ↑ Lucas i Schoch, 1998, p. 286.

## Bibliografia

* Lucas, S. G.; Schoch, R. M. «Dinocerata». A: Janis, C. M.; Scott, K. M.; Jacobs, L. L. Evolution of Tertiary Mammals of North America. Volume 1: Terrestrial carnivores, ungulates, and ungulatelike mammals (en anglès). Cambridge University Press, 1998, p. 284-291. ISBN 978-0-521-35519-3.
# Torsten Lindberg

Torsten Lindberg (Nässjö, 14 d'abril de 1917 - Malmö, 31 d'agost de 2009) fou un futbolista suec que va competir entre les dècades de 1930 i 1950. Jugava de porter.
El 1948 va prendre part en els Jocs Olímpics d'Estiu de Berlín, on guanyà la medalla d'or en la competició de futbol. Entre 1947 i 1951 jugà 19 partit amb la selecció sueca.
A nivell de clubs jugà a l'Husqvarna IF, IK Tord, Örgryte IS i l'IFK Norrköping. Amb l'IFK Norrköping guanyà la lliga sueca de 1943, 1945, 1946, 1947, 1948 i 1952 i la copa sueca de 1943 i 1945.Posteriorment exercí d'entrenador de l'IFK Norrköping, Djurgårdens IF i AIK. A la Copa del Món de Futbol de 1958 fou segon entrenador de la selecció sueca.

## Referències

* ↑ TT «Guldmålvakten Torsten Lindberg död» (en suec). Svenska Dagbladet, 31-08-2009. ISSN: 1101-2412.
* 1 2 3 «Olympedia – Torsten Lindberg». [Consulta: 1r novembre 2024].
* ↑ Torsten Lindberg a Svenska Fotbollförbundets
* ↑ «Torsten Lindberg - Sveriges Olympiska Kommitté» (en suec). [Consulta: 1r novembre 2024].
* ↑ «Torsten Lindberg, international footballer» (en anglès). [Consulta: 1r novembre 2024].
# NGC 6744

NGC 6744 és una galàxia espiral intermèdia situada a uns 25 milions d'anys llum en la constel·lació del Gall Dindi. És considerada una de les galàxies més semblants a la Via Làctia en el veïnatge immediat, amb braços acotonats i nucli allargat. També té una companya galàctica superficialment emblant a la del Núvols de Magellanes.

## Referències

* ↑ Paul Crowther «On the association between core-collapse supernovae and HII regions» (en anglès). Monthly Notices of the Royal Astronomical Society, 2013, pàg. 1927–1943. DOI: 10.1093/MNRAS/STS145.
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* ↑ Afirmat a: Third Reference Catalogue of Bright Galaxies, Version 9. Autor: Gérard de Vaucouleurs. Editorial: Springer Science+Business Media. Llengua del terme, de l'obra o del nom: anglès. Data de publicació: 1991.
* ↑ Afirmat a: SIMBAD.
* ↑ Karen Masters «Groups of Galaxies in the Two Micron All Sky Redshift Survey» (en anglès). Letters of the Astrophysical Journal, 2, 2-2007, pàg. 790–813. DOI: 10.1086/510201.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 2-2006, pàg. 1163–1183. DOI: 10.1086/498708.

## Enllaços externs

* NGC 6744, una galàxia semblant a la Via Làctia Arxivat 2008-07-21 a Wayback Machine.
* NGC 6744 (Pav) Arxivat 2011-06-04 a Wayback Machine.
* NGC6744
# Vélie

Vélie (en rus: Велье) és un poble de l'óblast de Leningrad, a Rússia, pertany al districte rural de Boksitogorski. El 2017 tenia 15 habitant.

## Referències

* ↑ «[https://msu.lenobl.ru/media/content/docs/188/2_-_soderzhanie.pdf АДМИНИСТРАТИВНО- ТЕРРИТОРИАЛЬНОЕ ДЕЛЕНИЕ ЛЕНИНГРАДСКОЙ ОБЛАСТИ (ADMINISTRATIVA DIVISIÓ TERRITORIAL REGIÓ DE LENINGRAD)]» (PDF) (en rus). [Consulta: 9 novembre 2024].
# Roc de l'Àliga (Josa i Tuixén)

El Roc de l'Àliga és una muntanya de 1.672 metres que es troba al municipi de Josa i Tuixén, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tetheopsis

Tetheopsis és un gènere extint de mamífers dinocerats de la família dels uintatèrids que visqueren a Nord-amèrica durant l'Eocè. Se n'han trobat restes fòssils a Wyoming (Estats Units). Les espècies d'aquest grup estaven dotades de tres parells de protuberàncies a les zones nasals, supraorbitàries i parietals. Tenien les dents canines superiors força llargues. Eren uns dels dinocerats més grossos de l'ordre. El crani era llarg (75-95 cm) i estret. El nom genèric Tetheopsis significa ‘[amb] aspecte d'àvia’.

## Referències

* ↑ Entrada «Tetheopsis» de la Paleobiology Database (en anglès). [Consulta: 28 agost 2023].
* ↑ Thenius, 1969, p. 581.
* ↑ Monclova, A. La primera megafauna (en castellà). Guadalmazán, 2023. ISBN 978-8417547943.

## Bibliografia

* Thenius, E. Phylogenie der Mammalia: Stammesgeschichte der Säugetiere (einschließlich der Hominiden) (en alemany). Walter de Gruyter & Co., 1969. DOI 10.1515/9783111646824. ISBN 9783111646824.
# Lliga ACB 1999/00

Lliga ACB 1999-2000. El FC Barcelona va acabar en el primer lloc al final de la fase regular, però va ser derrotat en la final dels playoffs pel Real Madrid Teka. Els llocs de descens els van ocupar el TDK Manresa i el B. León Caja España.

## Lliga regular

| Posición | Equipo | J | G | P |
| 1 | FC Barcelona | 34 | 26 | 8 |
| 2 | Real Madrid Teka | 34 | 23 | 11 |
| 3 | Adecco Estudiantes | 34 | 23 | 11 |
| 4 | Caja San Fernando | 34 | 22 | 12 |
| 5 | TAU Cerámica | 34 | 21 | 13 |
| 6 | Pamesa València | 34 | 20 | 14 |
| 7 | Canarias Telecom | 34 | 19 | 15 |
| 8 | Unicaja de Málaga | 34 | 19 | 15 |
| 9 | Cáceres CB | 34 | 17 | 17 |
| 10 | Casademont Girona | 34 | 16 | 18 |
| 11 | Pinturas Bruguer Badalona | 34 | 16 | 18 |
| 12 | Fórum Valladolid | 34 | 15 | 19 |
| 13 | Breogán Universidade | 34 | 15 | 19 |
| 14 | Jabones Pardo Fuenlabrada | 34 | 11 | 23 |
| 15 | Cantabria Lobos | 34 | 11 | 23 |
| 16 | Cabitel Gijón B. | 34 | 11 | 23 |
| 17 | TDK Manresa | 34 | 11 | 23 |
| 18 | B. León Caja España | 34 | 10 | 24 |

## Playoff 2000

| Quarts de final | Quarts de final | Semifinals | Semifinals | Final | Final |
| FC Barcelona | 3 | | | | |
| Unicaja de Málaga | 2 | | | | |
| Unicaja de Málaga | 2 | FC Barcelona | 3 | | |
| | | TAU Cerámica | 1 | | |
| Caja San Fernando | 1 | TAU Cerámica | 1 | | |
| TAU Cerámica | 3 | | | | |
| TAU Cerámica | 3 | | | FC Barcelona | 2 |
| | | | | Real Madrid Teka | 3 |
| Real Madrid Teka | 3 | | | Real Madrid Teka | 3 |
| Canarias Telecom | 0 | | | | |
| Canarias Telecom | 0 | Real Madrid Teka | 3 | | |
| | | Adecco Estudiantes | 2 | | |
| Adecco Estudiantes | 3 | Adecco Estudiantes | 2 | | |
| Pamesa València | 0 | | | | |
# Paramonacanthus lowei

Paramonacanthus lowei és una espècie de peix de la família dels monacàntids i de l'ordre dels tetraodontiformes.

## Morfologia

* Els mascles poden assolir 13,9 cm de longitud total.
* Nombre de vèrtebres: 19.

## Hàbitat

És un peix marí, de clima tropical i demersal que viu entre 0-78 m de fondària.

## Distribució geogràfica

Es troba a la costa oriental d'Austràlia des del nord de Queensland fins a Nova Gal·les del Sud.

## Observacions

És inofensiu per als humans.

## Referències

* ↑ Bleeker P., 1865-1869. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. V. Baudroies, Ostracions, Gymnodontes, Balistes. Atlas Ichthyol. v. 5 . 1-152.
* ↑ BioLib (anglès)
* ↑ Hutchins, J. B., 1997: Review of the monacanthid fish genus Paramonacanthus, with descriptions of three new species. Records of the Western Australian Museum Suppl. Núm. 54: 1-57.
* 1 2 3 4 FishBase (anglès)
* ↑ Hutchins, J.B., 2001. Monacanthidae. Filefishes (leatherjackets). p. 3929-3947. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.

## Enllaços externs

* AQUATAB
# Asimptomàtic

En medicina, es considera un pacient com asimptomàtic quan és un portador d'una malaltia o infecció però no experimenta símptomes. Les infeccions asimptomàtiques també s'anomenen infeccions subclíniques. Altres malalties (com ara les malalties mentals) es podrien considerar subclíniques si presenten alguns però no tots els símptomes necessaris per a un diagnòstic clínic. També s'utilitza el terme clínicament silent.
Saber que un trastorn pot ser asimptomàtic és important perquè:
* Es poden desenvolupar símptomes més tard i així poder decidir si esperar i veure que passa o bé tractar-lo d'hora.
* Es pot resoldre o ser benigne.
* Pot requerir un tractament, per tal d'evitar altres problemes més endavant, com ara la hipertensió arterial i la hipercolesterolèmia.
* Estar alerta a possibles problemes: així un hipotiroïdisme asimptomàtic fa que una persona sigui vulnerable a la síndrome de Wernicke-Korsakoff o beri-beri després d'administrar glucosa intravenosa.
* La persona afectada pot ser infecciosa i sense saber-ho, transmetre la infecció a altres.
Un exemple d'una malaltia asimptomàtica és una infecció per citomegalovirus (CMV), un tipus de virus herpes. "S'estima que 1% de tots els nadons estan infectats amb CMV, però la majoria de les infeccions són asimptomàtiques." (Knox, 1983; Kumar i cols. 1984). En algunes malalties, la proporció de casos asimptomàtics pot ser important. Per exemple, en l'esclerosi múltiple s'estima que al voltant del 25% dels casos són asimptomàtics, sent aquests casos detectats postmortem o simplement per coincidència (com troballes incidentals), mentre es tracta o s'explora el pacient per altres malalties.
Un altre exemple és Opisthorchis viverrini, l'agent causal de l'Opistorquiosi, que en un 90 - 95% dels casos no arriben a presentar simptomes.

## Referències

* ↑ Tattersall, R «Diseases the doctor (or autoanalyser) says you have got». Clinical Medicine [Londres], 1, 3, 2001, pàg. 230–3. DOI: 10.7861/clinmedicine.1-3-230. PMID: 11446622.
* ↑ Watson, A. J.; Walker, J. F.; Tomkin, G. H.; Finn, M. M.; Keogh, J. A. «Acute Wernickes encephalopathy precipitated by glucose loading». Irish journal of medical science, 150, 10, 1981, pàg. 301–303. DOI: 10.1007/BF02938260. PMID: 7319764.
* ↑ Vinson, B. (2012). Language Disorders Across the Lifespan. p. 94. Clifton Park, NY: Delmar
* ↑ Engell T «A clinical patho-anatomical study of clinically silent multiple sclerosis». Acta Neurol Scand, 79, 5, 5-1989, pàg. 428–30. DOI: 10.1111/j.1600-0404.1989.tb03811.x.
* ↑ Yossepowitch, Orit; Gotesman, Tamar; Assous, Mark; Marva, Esther; Zimlichman, Reuven. «Opisthorchiasis from Imported Raw Fish - Volume 10, Number 12—December 2004 - Emerging Infectious Diseases journal - CDC» (en anglès americà). DOI: 10.3201/eid1012.040410.
# Hug V de Mataplana

Hug V de Mataplana pertanyia al llinatge dels Mataplana i era fill d'Hug IV de Mataplana i Guillema de Sales. Baró de Mataplana (Gombrèn al Ripollès), es casà amb Guillema de Cardona.
Durant les guerres pel poder durant la minoria d'edat de Jaume I havia pres partit per Nunó Sanç I de Rosselló. Participà en la Croada contra Al-Mayûrqa en la Host de Guillem II de Bearn i Montcada i morí amb aquest a la batalla de Portopí. Fou succeït pel seu fill Hug VI de Mataplana, també anomenat Ponç Hug.

## Referències

* ↑ Serra Roté, Rosa «La Baronia de Mataplana i Castellar de N'Hug». Erol, 37, 1992, pàg. 19-23.
* ↑ «Hug de Mataplana | enciclopedia.cat». [Consulta: 12 agost 2023].

## Vegeu també

* Host de Guillem II de Bearn i Montcada a Mallorca
* Croada contra Al-Mayûrqa
* Batalla de Portopí